Rowers het alkohol oor ’n bejaarde egpaar van Blackheath in die noordweste van Johannesburg uitgegooi en gedreig om hulle aan die brand te steek.
Mnr. Willem Botha (77) is in die hoësorgeenheid van ’n hospitaal nadat hy en sy vrou, Salomé (81), sowat twee uur lank erg aangerand en gemartel is, het mnr. Paul Zietsman, ’n huisvriend, gesê.
Drie mans het die egpaar Woensdag in die vroeë oggendure in hul slaapkamer oorval nadat hulle ’n veiligheidsdeur afgebreek het.
“Hulle het Willem met ’n hamer in die gesig geslaan. Salomé se neus is gebreek en hulle het ook ’n bottel in haar gesig gegooi,” het Zietsman gesê.